AIŠKINAMASIS RAŠTAS

Dėl savivaldybės turto perdavimo

1. Parengto tarybos sprendimo projekto tikslai ir uždaviniai:

Tikslas - perduoti biudžetinėms įstaigoms (toliau – BĮ) patikėjimo teise valdyti, naudoti ir disponuoti savivaldybei nuosavybės teise priklausantį ilgalaikį materialųjį turtą – 5 vnt. - Išmaniųjų kasos aparatų techninės ir programinės įrangos komplektų ir nemokamo maitinimo programinis funkcionalumas „E.piniginėje“ (toliau - Kasos aparatai).

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus naudojamas BĮ nuostatuose numatytoms veikloms, tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Perduodamas turtas – Kasos aparatai įsigyti projekto „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“ įgyvendinimo metu. Kasos aparatai Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros 2024 m. sausio 15 d. aktu Nr. T21-1 pripažinti nereikalingais savivaldybės administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2024 m. sausio 16 d. įsakymu Nr. B6-10 „Dėl turto pripažinimo nereikalingu“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti BĮ. Tuo tikslu paruoštas sprendimo projektas dėl turto perdavimo patikėjimo teise BĮ.